 في  الفترات السابقة قمنا بتصوير مجرة فضائية لكينه ضاهره كلش غريبه مجره جاي نباوع عليها طبيعي بس نوجه التليسكوب بزاويه ثانيه راح تلكا نفس المجره يعني نفس المجره بمكانين مختلفات وبعد دراسات أوليه تبين انو المفروض اكو جسم كدامها جاذبيته كلش قويه بحيث الضوء الي جاي يجينه منها جاي يتأثر فا ينفصل ويجينه من اتجاهين مختلفات لهاذا دا نشوفها بمكانين مختلفات بالسمه خلص انحلت خلي نوجه التسلكوب ونشوف شنو بنص بس بعد ما وجهنا التلسكوب جانت الصدمه الثانيه هيا انو ماكو شي بنص والمشكله التلسكوب ما بي شي لأن جاي يصور غير مكان طبيعي خلي ارجعك لورا شويا حتى تبدي تربط بسنه 1922 عالم اسمه جاكوبوس Jacobus جان يريد يدرس حركه أحدا المجرات فا شاف انو المجرات جاي ادور حول نفسها بسرعات خياليه حدا شلون ممكن مجرات بهاذا الحجم ادور بهاي السرعه اكيد حساباته غلط والمشكله بي مو بالحسابات بس اجا عالم بعده اسمه فريد زويكي Fred zwicky طلع نفس الحسابات زين تدرون هذا الكلام خطير لان المجارات اذا ادور بهاي السرعه الي قسناها المفروض النجوم تطلع برا المجرات وطير نفس فكره لعبه ماري كراند لو خلينه طوبات بداخل اللعبه ولفيناها بسرعه راح تطلع برا اللعبه وطير فا لازم اكو شي لازم هاي النجوم بالمجرات بحيث ما يخليها تطلع ولم تباوع داخل هاي النجوم ما راح تلكا هذا الشي الي يلزمها ماكو شي  welcome to Dark Matter

